จอห์นนี โซมาลี

แรมซีย์ คาลิด อิสมาเอล (เกิด 26 พ.ศ. 2543) เป็นที่รู้จักในชื่อ จอห์นนี โซมาลี  เป็นสตรีมเมอร์ออนไลน์ชาวอเมริกันที่รู้จักจากพฤติกรรมปลุกปั่นระหว่างการเดินทางในต่างประเทศ หลังจากโดนระงับบนทวิตช์ อิสมาเอลเริ่มถ่ายทอดสดการท่องเที่ยวของตนเองในเอเชียบน#เปลี่ยนทาง (ถูกระงับในเดือนพฤษภาคม) และ#เปลี่ยนทาง พฤติกรรมของเขาส่งผลให้ถูกจับกุมในหลากหลายประเทศ รวมถึงญี่ปุ่นในปี พ.ศ. 2566 อิสราเอลตอนต้นปี พ.ศ. 2567 และ เกาหลีใต้ตอนปลายปี พ.ศ. 2567 ณ เดือนพฤศจิกายน เขายังอยู่ภายใต้คำสั่งห้ามเดินทางออกจากเกาหลีใต้
ชีวิตช่วงต้น.
อิสมาเอลอ้างว่ามีบิดาเป็นชาวโซมาเลียและมารดาชาวเอธิโอเปีย แต่ยังไม่มีการยืนยันในเรื่องดังกล่าว และยังอ้างว่าเคยเป็นทหารเด็กในสงครามกลางเมืองโซมาเลียและโจรสลัดในโซมาเลียถึงกระนั้นกลับมีแหล่งข้อมูลที่แสดงข้อสงสัยและความไม่แน่นอนของข้อกล่าวอ้างนี้ 
อิสมาเอลกล่าวอ้างอีกว่าเขาเติบโตใน#เปลี่ยนทาง และสำเร็จการศึกษาจากมหาวิทยาลัยแอริโซนาสเตต ทำงานเป็นเจ้าหน้าที่ทางการเงินหรืออสังหาริมทรัพย์ ส่วนแหล่งข้อมูลอื่นระบุว่าเขาเป็นชาวแอริโซนาโดยกำเนิด
การทำงาน.
ส่วนมากอิสมาเอลถ่ายทอดสดการท่องเที่ยวประเทศต่าง ๆ บนยูทูบและ#เปลี่ยนทาง โดยเฉพาะญี่ปุ่น ไทย และอิสราเอล โดยเขาเริ่มสตรีมในเดือนพฤษภาคม พ.ศ. 2566 หลังจากถูกทวิตช์ระงับการใช้งาน เขาย้ายไปยังคิกก่อนที่จะถูกระงับบนคิกเป็นการชั่วคราวเช่นกัน เขาถูกระงับบนคิกในเดือนพฤษภาคม พ.ศ. 2567 และถูกทวิตช์ยกคำขออุทธรณ์การระงับ ปัจจุบันเขาสตรีมบน#เปลี่ยนทาง 
ญี่ปุ่น.
ระหว่างที่เดินทางในญี่ปุ่น อิสมาเอลเยาะเย้ยคนท้องถิ่นในลักษณะ#เปลี่ยนทาง รวมทั้งการแสดงความเห็นต่อการทิ้งระเบิดปรมาณูที่ฮิโรชิมะและนางาซากิ และข่มขู่ที่จะระเบิดญี่ปุ่นด้วยอาวุธนิวเคลียร์บนรถไฟ อิสมาเอลถูกคนท้องถิ่นที่จำเขาได้ทำร้ายและถูกเรีกยด้วยถ้อยคำเหยียดหยามในที่สาธารณะ ครั้งหนึ่งมีชาวอเมริกันตำหนิพฤติกรรมของเขา เขาจึงออกมากล่าวว่า "ผมมันเกรียน" ทำให้มีผู้คนบนอินเทอร์เน็ตชื่นชมชายชาวอเมริกันคนดังกล่าว ส่วนอิสมาเอลอ้างว่าขณะนั้นตนเมาและขออภัยชายคนนั้น นอกจากนี้ อิสมาเอลยังคุกคามเมียวโกะ สตรีมเมอร์ทวิตช์ชาวญี่ปุ่น ทำให้อิสมาเอลถูกทวิตช์แบน
ในเดือนมิถุนายน พ.ศ. 2566 อิสมาเอลเดินทางไปโตเกียวดิสนีย์รีสอร์ตและเล่นเพลงที่เนื้อเพลงมีวลี "ระเบิดอะตอม" แล้วบันทึกปฏิกิริยาของผู้คนโดยรอบโดยไม่ได้รับอนุญาต
ในเดือนสิงหาคม พ.ศ. 2566 อิสมาเอลที่สวมหน้ากาก พร้อมกับเจเรเมียห์ ดเวน แบรนช์ ที่บันทึกวิดีโอให้อิสมาเอล เดินทางเข้าพื้นที่ก่อสร้างโรงแรมในโอซากะแล้วตะโกนว่า "ฟูกูชิมะ" ใส่พนักงานในนั้น ทำให้พวกเขาถูกพนักงานไล่เตะออกมาและถูกจับกุมในข้อหาบุกรุก ในเดือนกันยายน เขาถูกจับกุมในข้อหาเป็นปฏิปักษ์ต่อความสงบสุขของประชาชนจากการที่พวกเขาก่อกวนร้านอาหารแห่งหนึ่งด้วยการเล่นเพลงและเสียงในระดับดังมากในระหว่างเปิดให้บริการ เขากล่าวว่าหัวเว่ย ผู้ผลิตโทรศัพท์เครื่องดังกล่าวใส่ไวรัสจีนในโทรศัพท์เครื่องนั้นเพื่อสั่งให้เปิดเพลง ในชั้นศาล ผู้พิพากษาตัดสินว่าเขามีความผิดจริงและกล่าวว่า "เขาควรจะลดเสียงโทรศัพท์ลง"
ในวันที่ 19 ธันวาคม พ.ศ. 2566 อิสมาเอลซึ่งถูกคุมขังหลังจากการจับกุมครั้งที่สองปรากฏตัวในศาลจังหวัดโอซากะในการพิจารณาคดีเป็นปฏิปักษ์ต่อความสงสขุของประชาชน ส่วนคดีบุกรุกมีคำสั่งให้ปรับเงิน 200,000 เยน อิสมาเอลยอมรับในภายหลังว่าให้การเท็จในชั้นศาลที่กล่าวว่าไม่ได้รับรายได้จากวิดีโอ ศาลพิพากษาเมื่อวันที่ 10 มกราคม พ.ศ. 2567 ให้ปรับเป็นเงิน 200,000 เยนและถูกส่งตัวกลับสหรัฐอเมริกาโดยสมัครใจ 
ในเดือนมีนาคม พ.ศ. 2567 อิสมาเอลยุติการสตรีมและทำการ "ซูมโทรลลิง"  โดยพุ่งเป้าไปที่การประชุมบนซูมที่มีคนญี่ปุ่นอยู่
อิสราเอล.
ในวันที่ 25 มีนาคม พ.ศ. 2567 อิสมาเอลเดินทางไปเทลอาวีฟ เขาเข้าไปพัวพันในการทะเลาะของชาวอาหรับและชาวยิวท้องถิ่น ทำให้เขาถูกเข้าปะทะและทำร้ายร่างกาย จากการสตรีมครั้งนั้น ทำให้เขาถูกคิกระงับบัญชีหนึ่งสัปดาห์เนื่องจากการยุยงและส่งเสริมความรุนแรง
ในวันที่ 5 เมษายน พ.ศ. 2567 เขาเดินทางไปกำแพงประจิมในเยรูซาเลมและเริ่มสตรีมสด เขาถ่ายตัวเขาที่กำลังติดภาพ#เปลี่ยนทาง , #เปลี่ยนทาง และ#เปลี่ยนทาง บนกำแพง ประกาศว่าว่าเวนสทีนเป็นหนึ่งใน "ท็อปยิว" ของเขาและดูหมิ่นรอสส์ เขาถูกจับกุมและสั่งห้ามเข้าเยรูซาเลม 50 วัน
ในวันที่ 7 เมษายน พ.ศ. 2567 อิสมาเอลถูกควบคุมตัวในที่ชุมนุมในเทลอาวีฟในข้อหาล่วงละเมิดทางเพศตำรวจหญิง หลังจากถูกปล่อยตัวได้ 16 นาที เขากลับมาถ่ายทอดสดอีกครั้งในวันเดียวกัน และกล่าวอ้างว่าเห็นเหตุการณ์กราดยิงที่ร้านอาหารแห่งหนึ่ง นอกจากนี้เขาแก้ตัวต่อการกระทำของเขาว่าเขาเป็นพลเมืองอเมริกัน ในวันที่ 19 พฤษภาคม พ.ศ. 2567 อิสมาเอลถูกทำร้ายร่างกายในอิสราเอลหลังจากถูกกล่าวหาว่า "สนิช"  โดยหนึ่งในชายกลุ่มกลุ่มนั้นถือสิ่งหนึ่งคล้ายอาวุธไว้ในมือ แต่อิสมาเอลไม่ได้โดนสิ่งนั้นทำร้าย
เกาหลีใต้.
ระหว่างวางแผนการเดินทางไปเกาหลีใต้ ในวันที่ 10 มีนาคม พ.ศ. 2567 อิสมาเอลขู่ที่จะตบหน้าสมาชิกวงบีทีเอสบนทวิตเตอร์หลังจากที่แจ้งว่าจะเดินทางไปโซลในสัปดาห์เดียวกัน
ในวันที่ 7 ตุลาคม พ.ศ. 2567 เขาจูบและเต้น#เปลี่ยนทาง ใส่#เปลี่ยนทาง อนุสรณ์แสดงเด็กหญิงที่เป็นนางบำเรอของทหารญี่ปุ่นในช่วงสงครามโลกครั้งที่สอง นอกจากนี้เขายังเปิดเสียงดังรบกวนที่น่ารำคาญในรถไฟใต้ดิน เช่น สุนทรพจน์ของคิม จ็อง-อึนและถูกไล่ลงจากรถหลังจากเปิดเพลงเกาหลีเหนือด้วยเสียงดัง ในวันที่ 17 ตุลาคม เขาตอบโต้พนักงานร้านสะดวกซื้ออย่างรุนแรงหลังจากที่เขาถูกห้ามไม่ให้ดื่มแอลกอฮอล์ ขณะถ่ายทอดสดหลายครั้ง อิสมาเอลถูกผู้อื่นทำร้ายในที่สาธารณะ 
ในวันที่ 26 ตุลาคม เขาถูกควบคุมตัวเนื่องจากขัดขืนคำสั่งตำรวจ สมาชิกสมัชชาแห่งชาติเกาหลีอภิปรายถึงการมีอยู่ของเขาในประเทศที่ประชุมสภาเมื่อวันที่ 30 ตุลาคม โดยมีมติว่าจะต้องมีการติดตามเขาอย่างใกล้ชิด ในวันที่ 2 พฤศจิกายน พ.ศ. 2567 เขาถูกสั่งห้ามออกนอกประเทศระหว่างการพิจารณาคดีก่อนหน้านี้ หลังจากตำรวจปล่อยตัว อิสมาเอลถูก Yoo Dal-geun ยูทูบเบอร์อดีตทหารมนุษย์กบเกาหลีใต้ทำร้ายร่างกายในที่สาธารณะ Yoo ถูกจับกุมในการกระทำดังกล่าว 
ในวันที่ 6 พฤศจิกายน อิสมาเอลเผยแพร่วิดีโอขอโทษที่เขาถ่ายใกล้กับอนุสาวรีย์สันติภาพ ซึ่งมีผู้ชมสงสัยในความจริงใจในการขอโทษ โดยมีรายงานว่ามีการเสนอเงินรางวัลแก่ผู้ที่เปิดเผยตำแหน่งที่อยู่ของเขา
ในวันที่ 11 พฤศจิกายน อิสมาเอลถูกอัยการโซลตอนใต้สั่งฟ้องในพฤติกรรมที่ก่อไว้ที่ร้านสะดวกซื้อเมื่อวันที่ 17 ตุลาคม และมีคำสั่งห้ามเดินทาง ทำให้เขาไม่สามารถออกจากเกาหลีใต้ได้ ในเดือนธันวาคม การพิจารณาคดีของอิสมาเอลถูกเลื่อนออกไปจนถึงเดือนมีนาคม พ.ศ. 2568